 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 29. augustā Nr. 492**

(protokols Nr. 18, 5. p.)

**Par dzīvokļa īpašuma Melioratoru iela 4-22, Kusa, Aronas pagasts, Madonas novads, nodošanu atsavināšanai**

Madonas novada pašvaldības Aronas pagasta pārvaldē 10.06.2024. saņemtsfiziskas personasiesniegums (reģistrēts Aronas pagasta pārvaldē 10.06.2024. ar Nr. ARO/1.9/24/53), ar lūgumu atsavināt nekustamo īpašumu Melioratoru iela 4-22, Kusa, Aronas pagasts, Madonas novads, kuru no pašvaldības īrē jau kopš 1979. gada. Dzīvoklim īres un komunālo pakalpojumu maksājumu parādu nav.

Dzīvoklis Melioratoru iela 4-22, Kusa, Aronas pagasts, Madonas novads, ar kadastra numuru 7042 900 0141, ir Madonas novada pašvaldībai piederošs nekustamais īpašums, reģistrēts Vidzemes rajona tiesas Aronas pagasta zemesgrāmatu nodalījumā Nr. 587 22, kas sastāv no dzīvokļa Nr. 22 72,3 kv.m. platībā un 7236/304040 domājamām daļām no:

- būves ar kadastra apzīmējumu 70420060510001;

- zemes ar kadastra apzīmējumu 70420060510.

Aronas pagasta pārvalde piekrīt nekustamā īpašumaMelioratoru iela 4-22, Kusa, Aronas pagasts, Madonas novads, atsavināšanai, jo telpas nav nepieciešamas pašvaldības funkciju pildīšanai.

Dzīvojamo telpu īres līgums par dzīvojamām telpām Melioratoru iela 4-22, Kusa, Aronas pagasts, Madonas novads, noslēgts kopš 1979. gada.

Saskaņā ar Publiskas personas mantas atsavināšanas likuma 4. panta ceturtās daļas 5. punktu, publiskas personas nekustamo īpašumu var ierosināt atsavināt īrnieks vai viņa ģimenes loceklis, ja viņš vēlas nopirkt dzīvojamo māju, tās domājamo daļu vai dzīvokļa īpašumu šā likuma 45. pantā noteiktā kārtībā. Publiskas personas mantas atsavināšanas 45. panta trešā daļa paredz, ka atsavinot valsts vai pašvaldības īpašumā esošo viendzīvokļa māju vai dzīvokļa īpašumu, par kuru lietošanu likumā “Dzīvojamo telpu īres likums” noteiktajā kārtībā ir noslēgts dzīvojamās telpas īres līgums, to vispirms rakstveidā piedāvā pirkt īrniekam un viņa ģimenes locekļiem.

Lai izskatītu jautājumu par pašvaldības dzīvokļu īpašuma atsavināšanu, ir nepieciešama dzīvokļa īpašuma novērtēšana pie sertificēta vērtētāja.

Pamatojoties uz likuma “Pašvaldību likums” 10. panta pirmās daļas 16. punktu, Publiskas personas mantas atsavināšanas likuma 4. panta ceturtās daļas 5. punktu, 45. panta trešo daļu, ņemot vērā 14.08.2024. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Nodot atsavināšanai nekustamo īpašumu Melioratoru iela 4-22, Kusa, Aronas pagasts, Madonas novads, pārdodot to dzīvokļa īrniecei.
2. Uzdot Nekustamā īpašuma pārvaldības un teritoriālās plānošanas nodaļai organizēt nekustamā īpašuma novērtēšanu pie sertificēta vērtētāja.
3. Pēc nekustamā īpašuma novērtēšanas virzīt jautājumu uz domi par dzīvokļa īpašuma atsavināšanu.

Domes priekšsēdētājs A. Lungevičs

*Semjonova 27333721*